Република Србија

ОПШТИНА ИВАЊИЦА

ОПШТИНСКА УПРАВА

Одељење за инспекцијске послове

**Комунална инспекција**

Број: 355-11/2022-08

05.04.2022.год.

И в а њ и ц а

ИЗВЕШТАЈ

О РАДУ ЗА 2021. ГОДИНУ  
- Комунална инспекција –

На основу члана 44. Закона о инспекцијском надзору („Сл. гласник РС“, број 36/2015, 44/2018 – др. закон и 95/2018), комунални инспектор Општинске управе општине Ивањица подноси Извештај о раду за 2021.годину.

**1. Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције).**

Комунална инспекција је током 2021. године у поступку вршења инспекцијских надзора, по захтевима надзираних субјеката и приликом редовних надзора, редовно и детаљно информисала надзиране субјекте везано за примену одредби закона из области комуналне инспекције и подзаконских аката донетих на основу њега и у случају ненадлежности упућивала надзиране субјекте на надлежне органе. У циљу ефикасније примена закона и подзаконских аката комунална инспекција деловала је превентивно и саветодавно у оквиру своје надлежности током 2021.године, те у том погледу приликом вршења надзора едуковала надзиране субјекте у вези примене прописа.

**2. Обавештавање јавности, пружање стручне и саветодавне подршке надзираним субјектима.**

Комунална инспекција је у 2021. години обавештавала јавност о своме раду, достављала одговоре на питања грађана, новинара, невладиних организација и давала изјаве за медије.

**3. Ниво усклађености пословања и поступања надзираних субјеката са законом и другим прописом, који се мери помоћу контролних листи.**

Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима обавештавани у складу са одредбама Закона о инспекцијском надзору, осим у случајевима када би обавештавање надзираног субјекта умањило остварење циља инспекцијског надзора у складу са законом. У току вршења инспекцијских надзора ниво усклађености поступања надзираних субјеката са законом и другим прописима мерио се помоћу контролних листи и алата за процену ризика.

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције).**

Током 2021.године комунални инспектор поступао је у складу са својим правима, дужностима и овлашћењима. У случајевима у којима су на основу утврђеног чињеничног стања утврђене незаконитости, сачињен је записник са изреченим мерама за отклањање незаконитости, осим у случају неопходности за предузимањем хитних мера ради спречавања или отклањања непосредне опасности по живот или здравље људи, животну средину, или биљни или животињски свет када је инспектор у складу са законом одмах доносио решење. У извештајном периоду донето је 8 решења којима су наложене мере за отклањање незаконитости и сачињено 188 записника којима су изречене мере за отклањање незаконитости посебно у погледу контроле противепидемијских мера ради спречавања ширења заразне болести COVID-19.

**5. Број утврђених нерегистрованих субјеката и мере спроведене према њима.**

У 2021.години није било утврђених нерегистрованих субјеката током вршења инспекцијског надзора.

**6. Мере предузете ради уједначавања праксе инспекцијског надзора и њихово дејство.**

За све области инспекцијског надзора направљене су контролне листе и исте су објављене на сајту општине Ивањица. Комунални инспектор према свим надзираним субјектима поступао је на исти начин у складу са Законом, Одлукама и другим подзаконским актима који се примењују. У циљу уједначавања праксе инспекцијског надзора размењивана су искуства са инспекторима других општина и градова.

**7. Остварење плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и броју допунских налога за инспекцијски надзор.**

Полазећи од обавезе која проистиче из члана 10. Закона о инспекцијском надзору, сачињен је Годишњи план инспекцијског надзора комуналне инспекције за 2021.годину, који је одобрен од стране Комисије за координацију инспекцијског надзора општине Ивањица. Редовни инспекцијски надзори вршили су се према плану инспекцијског надзора, уз коришћење алата за процену ризика објављених на интернет страници општине Ивањица. У складу са наведеним планом инспекцијског надзора, инспектор је поред редовних обављао и ванредне инспекцијске надзоре, по пријавама грађана или захтевима надзираних субјеката. Годишњи план редовних инспекцијских надзора није било могуће реализовати у потпуности из разлога што је комунални инспектор током 2021.године услед проглашења епидемије од већег епидемиолошког значаја ширих размера, био посебно ангажован на контроли примене противепидемијских мера ради сузбијања и спречавања ширења заразне болести COVID-19 изазване вирусом SARS-CoV-2, као и чињенице да на пословима комуналне инспекције ради само један извршилац. Током 2021.године није било допунских налога за инспекцијски надзор.

**8. Ниво координације инспекцијског надзора са инспекцијским надзором кога врше друге инспекције.**

Комунална инспекција током 2021.године није вршила редовне заједничке инспекцијске надзоре са другим инспекцијама, али је током извештајног периода константно вршен усмени а по потреби и писмени контакт са другим инспекцијама ради унапређења инспекцијског надзора, као и вануправног поступања инспекције. Током извештајног периода комунална инспекција вршила је ванредни заједнички надзор са Републичком санитарном инспекцијом у погледу контроле примене противепидемијских мера ради сузбијања и спречавања ширења заразне болести COVID-19 изазване вирусом SARS-CoV-2, сходно овлашћењу из члана 73. став 3. Закона о заштити становништва од заразних болести („Сл. гласник РС“, број 15/2016, 68/2020 и 136/2020).

**9. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера.**

Комунални инспектор користи једно моторно возило заједно са просветном, грађевинском, саобраћајном и инспекцијом за заштиту животне средине, а по потреби

инспектору су на располагању возач и друга доступна возила по одобрењу начелника Општинске управе општине Ивањица. За рад у канцеларији комунални инспектор има рачунар (изузетно спор, лоше конфигурације, немогуће приступити потребним порталима и апликацијама за рад), штампач у боји који дели са саобраћајном инспекцијом. Такође током извештајног периода услед лоше рачунарске опреме комуналној инспекцији избрисани су сви подаци из постојећег рачунара услед нестанка струје и непоседовања одговарајуће заштитне опреме ради враћања података што је у знатној мери отежало рад ове инспекције, посебно у виду података и евиденција које се електронски чувају. Инспектору је додељен мобилни телефон, али исти не одговара потребама комуналне инспекције с обзиром да се не ради о смарт уређају који је неопходан за рад инспекције посебно у погледу сачињавања фотодокументације и рада током контроле примене противепидемијских мера, када је инспектор путем смарт уређаја вршио контролу поседовања ковид сертификата, за шта је комунални инспектор користио приватни смарт уређај.

**10. Придржавању рокова прописаних за поступање инспекције.**

Комунална инспекција у 2021.години придржавала се прописаних рокова у смислу инспекцијског надзора, издавања решења и других аката, осим у периодима интензивних контрола над применом противепидемијских мера ради сузбијања и спречавања ширења заразне болести COVID-19 изазване вирусом SARS-CoV-2, када услед повећаног обима посла инспектор није могао да поступа благовремено на захтеве грађана.

**11. Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход).**

Комунални инспектор, спроводећи одредбе закона по којима поступа комунална инспекција и важећих одлука општине Ивањица, о сваком надзору саставио је записник и по један примерак доставио надзираном субјекту, док су о вануправним радњама и мање сложеним пословима сачињене службене белешке. Надзирани субјекти нису имали премедбе ни на један записник састављен у 2021.години од стране ове инспекције. Није било жалби па самим тим ни другостепених поступака ни управних спорова.

**12. Поступање у решавању приговора и притужби на рад инспекције, исходи тих поступања, уз посебно истицање броја поднетих приговора и притужби и области рада на које су се односили.**

Током извештајног периода није поднета ниједна притужба на рад комуналне инспекције, осим усмених приговора на рокове који услед поступања инспекције над контролом примене противепидемијских мера ради сузбијања и спречавања ширења заразне болести COVID-19 изазване вирусом SARS-CoV-2, нису увек испоштовани.

**13. Програми стручног усавршавања које су похађали инспектори.**

Током 2021.године комунални инспектор није присуствовао семинарима. Услед лоше епидемиолошке ситуације, током извештајног периода организовано је неколико вебинара којима је инспектор преко интернет платформи присуствовао.

**14. Иницијативе за измене и допуне закона и других прописа.**

У току 2021.године комунални инспектор радио је на усклађивању и измени прописа и то: Програму контроле и смањења популације напуштених паса и мачака на територији општине Ивањица, Одлуци о зоохигијени и држању животиња на територији општине Ивањица који су донети на иницијативу и уз сарадњу чланова Удружења за заштиту животиња и развој грађанске свести „Феникс“, у сарадњи са стручним лицима из ветеринарске струке, и Одлуци о снабдевању водом за пиће и одвођењу атмосферских и отпадних вода на територији општине Ивањица која је рађена у сарадњи са стручним лицима ЈКП „Ивањица“.

**15. Мере** **и провере предузете у циљу потпуности и ажурности података у информационом систему.**

Током 2021.године комунална инспекција редовно је ажурирала интерну базу података о извршеним пословима из области своје надлежности. Комунална инспекција не располаже сопственим информационим системом и у свом раду није започела са коришћењем јединственог функционалног софтверског решења е-Инспектор за вођење Евиденција о инспекцијском надзору и Регистар података о инспекцијском надзору сагласно одредбама члана 43. Закона о инспекцијском надзору („Сл. гласник РС“, број 36/2015, 44/2018 – др. закон и 95/2018). Комунални инспектор у раду примењује одредбе Закона о општем управном поступку („Сл. гласник РС“, број 18/2016 и 95/2018 – аутентично тумачење) и прибавља податке од значаја за инспекцијски надзор о којима се води службена евиденција (АПР решења, подаци катастра непокретности и др.).

**16. Стање у области извршавања поверених послова инспекцијског надзора.**

У току 2021.године комунална инспекција као поверени посао вршила је контролу примене противепидемијских мера ради сузбијања и спречавања ширења заразне болести COVID-19 изазване вирусом SARS-CoV-2, где је у сарадњи са Републичким санитарним инспектором извршено 478 надзора.

**17. Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција.**

Током извештајног периода комунална инспекција поднела је 3 захтева за покретање прекршајног поступка, али исти нису решени током 2021.године.

**РАДНИ ЦИЉЕВИ И ЗБИРНИ ПРИКАЗ О ИЗВРШАВАЊУ**

Радни циљеви комуналног инспектора утврђени су по одређеним областима и наведени по значају и то:

1. Да изврши најмање 10 инспекцијских надзора месечно у областима: контроле одржавања комуналног реда, контроле рада ЈКП „Ивањица“, контроле раса популације напуштених паса и рада зоохигијенске службе, контроле услова држања домаћих животиња, контрола радног времена у области трговине, угоститељств, занатства и услуга.

2. Да изврши 5 превентивних инспекцијских надзора у областима: одржавања комуналног реда, услова држања домаћих животиња, контроле радног времена у области угоститељства, занатства и услуга у току једног квартала.

3. Да на време изради Предлог годишњег плана инспекцијског надзора комуналне инспекције за 2022. годину и исти достави Комисији за координацију инспекцијског надзора до 01. децембра 2021.године.

4. Евиденције прописане за комуналну инспекцију води ажурно и на законом прописан начин.

5. Све извештаје изради у року и на начин који одреди непосредни руководилац одељења.

Током 2021.године комунална инспекција остварила је следеће збирне резултате:

* Извршено инспекцијских прегледа…………………. 534
* Примљено предмета на захтев странке……………... 56
* По службеној дужности………………………………. 44
* Сачињено записника о инспекцијском надзору…….. 188
* Донето решења………………………………………… 8
* По захтеву………………………………………………. 3
* По службеној дужности………………………………... 5
* Поднето захтева за покретање прекршајног поступка... 3
* Издато прекршајних налога…………………………….. 16
* Састављено записника о саслушању……………………. 17
* Састављено службених белешки………………………… 93
* Донето закључака за продужено време угоститељских објеката…0
* Састављено записника о извршеним услугама зоохигијене…….. 23

Као и претходних година и у овом извештајном периоду у појединим насељима нису изграђени објекти инфраструктуре, у њима нису ни пружане комуналне услуге, па је и ниво комуналне хигијене у тим насељима био незадовољавајући. Такође, због нормативне неуређености, као и специфичности насеља у погледу удаљености, изграђености и недостатка финансијских средстава, комуналне услуге нису пружане ни у многим месним заједницама.

Услед недовољног броја извршилаца на пословима комуналне инспекције, инспекцијски надзор који се врши по службеној дужности у погледу послова из изворне надлежности није вршен на адекватан начин и оптималној учесталости како би се комунални ред на територији општине Ивањица одржавао у складу са прописима.

Остварени обим послова постигнут је у сарадњи са другим инспекцијским органима, јавним комуналним предузећем и МУП-ом Ивањица.

**КОМУНАЛНИ ИНСПЕКТОР**

Бранко Раичевић